*(apstiprināts ar iepirkuma komisijas 2023.gada 9..jūnija sēdes 1. protokolu)*

**SARUNU PROCEDŪRAS AR PUBLIKĀCIJU**

**“Elektroniskās žurnalēšanas risinājuma**

**„MICRO FOCUS ArcSight” ražotāja atbalsts”**

NOLIKUMS

(id.Nr. LDZ 2023/117-SPA)

Rīga, 2023

1. **VISPĀRĪGĀ INFORMĀCIJA**
	1. **Sarunu procedūras nolikumā ir lietoti šādi termini:**
		1. komisija – VAS “Latvijas dzelzceļš” iepirkuma komisija, kas pilnvarota organizēt sarunu procedūru ar publikāciju;
		2. sarunu procedūra (turpmāk var tikt saukts arī kā iepirkums) - sarunu procedūra ar publikāciju “Elektroniskās žurnalēšanas risinājuma „MICRO FOCUS ArcSight” ražotāja atbalsts”;
		3. sarunu procedūras nolikums (turpmāk var tik saukts arī kā nolikums, iepirkuma vai sarunu procedūras dokumenti) - sarunu procedūras nolikums ar pielikumiem un jebkuri sarunu procedūras nolikuma precizējumi, skaidrojumi, izmaiņas vai grozījumi, kas var rasties iepirkuma procedūras gaitā;
		4. ieinteresētais piegādātājs – piegādātājs, kas izteicis vēlmi piedalīties sarunu procedūrā;
		5. pasūtītājs - VAS “Latvijas dzelzceļš”;
		6. pretendents - piegādātājs, kas ir iesniedzis piedāvājumu sarunu procedūrai;
		7. pakalpojums – Elektroniskās žurnalēšanas risinājuma „MICRO FOCUS ArcSight” ražotāja atbalsts 1 gadam.

Sarunu procedūra tiek organizēta saskaņā ar pasūtītāja iekšējos normatīvajos aktos noteikto kārtību.

**1.2. Rekvizīti:**

* + 1. **pasūtītājs:** VAS “Latvijas dzelzceļš”, vienotais reģistrācijas Nr.40003032065, PVN reģistrācijas Nr. LV40003032065, juridiskā adrese: Gogoļa iela 3, Rīga, LV-1547, Latvija.

Banka: Luminor Bank AS Latvijas filiāle, norēķinu konta Nr.: LV17RIKO0000080249645, kods: RIKOLV2X;

* + 1. **saņēmējs (pasūtītāja struktūrvienība):** VAS „Latvijas dzelzceļš” Informācijas tehnoloģiju un telekomunikāciju direkcija, faktiskā adrese: Turgeņeva iela 21, Rīga, LV-1547, Latvija.
	1. **Pasūtītāja kontaktpersona:** organizatoriska rakstura jautājumos un jautājumos par nolikumu: komisijas sekretāre – VAS “Latvijas dzelzceļš” Iepirkumu biroja galvenā iepirkumu speciāliste Liene Popova, tālruņa numurs: +371 28377135, e-pasta adrese: liene.popova@ldz.lv*.*
	2. **Piedāvājuma iesniegšana un atvēršana:**
		1. Piedāvājumu sarunu procedūrai **iesniedz līdz 2023.gada 22.jūnijam plkst. 09.30**, Latvijā, Rīgā, Gogoļa ielā 3, 1.stāvā, 100.kabinetā (VAS “Latvijas dzelzceļš” Kancelejā). Piedāvājumu iesniedz papīra formā (personīgi, ar kurjera starpniecību, ierakstītā vēstulē) vai elektroniski;
		2. piedāvājumu sarunu procedūrai **atver 2023.gada 22.jūnijā plkst. 10.00**, VAS “Latvijas dzelzceļš” Iepirkumu birojā;
		3. piedāvājumu, kas iesniegts komisijai pēc 1.4.1.punktā noteiktā termiņa, pasūtītājs nosūta atpakaļ pretendentam bez izskatīšanas;
		4. pretendents var grozīt vai atsaukt savu piedāvājumu, iesniedzot komisijai par to rakstisku paziņojumu līdz 1.4.1.punktā noteiktajam termiņam. Šādā gadījumā pretendents uz aploksnes norāda “Piedāvājuma grozījums” vai “Piedāvājuma atsaukums”;
		5. ja komisija saņem pretendenta piedāvājuma atsaukumu vai grozījumu, to atver pirms piedāvājuma;
		6. piedāvājumu atvēršana nav atklāta[[1]](#footnote-2);
		7. komisija piedāvājumus atver to iesniegšanas secībā, nosaucot pretendentu, piedāvājuma iesniegšanas laiku un apjomu, piedāvājuma kopējo cenu un informāciju par iesniegto piedāvājuma nodrošinājumu.

* 1. **Piedāvājuma derīguma termiņš:** 100 dienas no piedāvājuma atvēršanas dienas.
	2. **Piedāvājuma noformēšana:**
		1. *Gadījumā, ja piedāvājums tiek iesniegts papīra formātā:* piedāvājumu iesniedz aizlīmētā aploksnē, uz kuras norāda: „Piedāvājums sarunu procedūrai ar publikāciju “Elektroniskās žurnalēšanas risinājuma „MICRO FOCUS ArcSight” ražotāja atbalsts”. Neatvērt līdz 2023.gada 22.jūnijam, plkst. 10.00” un adresē: VAS „Latvijas dzelzceļš” Iepirkumu birojam, Gogoļa ielā 3, Rīgā, Latvijā, LV-1547. Uz piedāvājuma aploksnes norāda arī pretendenta nosaukumu, adresi un tālruņa numuru;
		2. *gadījumā, ja piedāvājums tiek iesniegts papīra formātā:* sarunu procedūrā iesniedz 1 piedāvājuma oriģinālu un 1 kopiju. Uz piedāvājuma oriģināla titullapas norāda “ORIĢINĀLS”, uz piedāvājuma kopijas titullapas - “KOPIJA”. Ja starp sējumiem tiks konstatētas pretrunas, par pareizu tiks uzskatīts piedāvājuma oriģināls;
		3. piedāvājumu iesniedz cauršūtu vai caurauklotu, kur lapas ir numurētas ( *ja piedāvājums tiek iesniegts papīra formātā*), rakstveidā latviešu valodā vai citā valodā, pievienojot apliecinātu tulkojumu latviešu valodā. Par dokumentu tulkojuma atbilstību oriģinālam atbild pretendents;
		4. *gadījumā, ja piedāvājums tiek iesniegts elektroniski:* pretendents iesniedz piedāvājumu (piedāvājuma dokumentus) parakstītu ar drošu elektronisku parakstu, noteiktajā termiņā nosūtot to nolikuma 1.3.punktā norādītajai pasūtītāja kontaktpersonai uz e-pasta adresi. Piedāvājums „jānobloķē” ar paroli, lai to nevar atvērt līdz nolikuma 1.4.2.punktā norādītajam termiņam. Pretendentam ne vēlāk kā 15 minūšu laikā pēc piedāvājuma atvēršanas termiņa uz nolikuma 1.3.punktā minēto e-pasta adresi jānosūta derīga parole „nobloķētā” dokumenta atvēršanai;
		5. piedāvājuma un tam pievienoto dokumentu izstrādāšanā un noformēšanā ievēro Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” (attiecībā uz dokumentu parakstīšanu, atvasinājumu, tulkojumu noformēšanu, apliecināšanu u.tml) vai elektronisko dokumentu aprites prasības.
	3. **Piedāvājuma cena*:***
		1. finanšu piedāvājumā cenu un summu norāda EUR, bez pievienotās vērtības nodokļa (PVN). Norādot cenu un summu, skaitļi tiek noapaļoti līdz simtdaļām (divi cipari aiz komata);
		2. piedāvājuma cenā jābūt iekļautām absolūti visām ar sarunu procedūras nolikuma (t.sk., Tehniskās specifikācijas, iepirkuma līguma) prasībām atbilstoša pakalpojuma izpildi saistītajām izmaksām pilnā apjomā, t.sk., pakalpojuma organizēšanas un nodrošināšanas izmaksas, personāla un administratīvās izmaksas, materiālu un iekārtu izdevumi, mehānismu ekspluatācijas izdevumi, sociālais u.c. nodokļi (izņemot PVN) saskaņā ar Latvijas Republikas tiesību aktiem, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi, u.tml;
		3. piedāvājuma cenā neiekļautās izmaksas līguma izpildes laikā netiks kompensētas. Piedāvātajai cenai (attiecīgi līgumā fiksētajai cenai) līguma izpildes laikā jābūt nemainīgai: arī valūtas kursa, cenu inflācijas un citu izmaksas ietekmējošu faktoru izmaiņu gadījumos;
	4. **Piedāvājumā iekļaujamā informācija un dokumenti:**

„Pretendentu atlases prasības (izslēgšanas noteikumi, kvalifikācijas prasības un noteikumi) / piedāvājumā iekļaujamā informācija un dokumenti”.

|  |  |  |  |
| --- | --- | --- | --- |
| **3.p.** | **Pretendentu atlases prasības** | **1.8.p.** | **Piedāvājumā iekļaujamā informācija un dokumenti**  |
|  | 1.8.1. | - pieteikums dalībai sarunu procedūrā ar Finanšu piedāvājumu *(forma nolikuma 2.pielikumā)*;*- gadījumā, ja piedāvājumu neparaksta pretendenta likumiskais pārstāvis (paraksttiesīgā persona)*, dokuments, kas apliecina piedāvājumu parakstījušās personas tiesības pārstāvēt pretendentu (pilnvaras, pilnvarojuma līgumus u.tml.). |
| **3.** | **Pretendentu izslēgšanas noteikumi.[[2]](#footnote-3)****Pasūtītājs izslēdz pretendentu no turpmākās dalības sarunu procedūrā, neizskata piedāvājumu, kā arī neslēdz iepirkuma līgumu ar pretendentu, uz kuru attiecas jebkurš no šādiem gadījumiem:** |
| 3.1. | ir konstatēts, ka pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro;[[3]](#footnote-4) | 1.8.2. | *LR reģistrēts pretendents dokumentu neiesniedz, informāciju pasūtītājs pārbauda publiskajās datu bāzēs un izmantojot publiski pieejamo informāciju;* |
| 3.2. | ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts; | 1.8.3. | *LR reģistrēts pretendents dokumentu neiesniedz, informāciju pasūtītājs pārbauda publiskajās datu bāzēs un izmantojot publiski pieejamo informāciju;* |
| 3.3. | pretendents, tā darbinieks vai pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā. | 1.8.4. | informācija (apliecinājums) pieteikuma vēstulē, ka pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā; |
| 3.4. | pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju; | 1.8.5. | *komisija attiecīgo informāciju pārbauda publiskajās datu bāzēs, izmantojot publiski pieejamo informāciju un pasūtītājam pieejamo informāciju;* |
| 3.5. | pretendents nav pildījis ar pasūtītāju noslēgto iepirkuma līgumu un tādēļ pasūtītājs ir izmantojis iepirkuma līgumā paredzētās tiesības vienpusēji atkāpties no līguma; | 1.8.6. | *pārbauda pasūtītājs/komisija;* |
| 3.6. | ir konstatēts, ka uz pretendentu, kuram būtu piešķiramas līguma slēgšanas tiesības, ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas kavētu līguma izpildi. | 1.8.7. | *pārbauda pasūtītājs/komisija* |
| **4**. | **kvalifikācijas PRASĪBAS PRETENDENTIEM****Prasības attiecībā uz pretendenta iespējām veikt profesionālo darbību, saimniecisko stāvokli, tehniskajām un profesionālajām spējām.** |
| 4.1. | pretendents ir reģistrēts, Latvijas Republikas Komercreģistrā atbilstoši normatīvo aktu prasībām; | 1.8.8. | *LR reģistrēts pretendents dokumentu neiesniedz, informāciju pasūtītājs pārbauda publiskajās datu bāzēs un izmantojot publiski pieejamo informāciju LR Komercreģistrā;*  |
| 4.2. | pretendents ir tiesīgs sniegt sarunu procedūras priekšmetā minēto pakalpojumu (Elektroniskās žurnalēšanas risinājuma „MICRO FOCUS ArcSight” ražotāja atbalstu), ko apliecina attiecīgās sistēmas ražotājs vai autorizēts vairumtirgotājs; | 1.8.9. | ražotāja vai autorizēta vairumtirgotāja izsniegta dokumenta kopija (licences, līgumi vai ražotāja vai autorizēta vairumtirgotāja apliecinājumi), kas apliecina pretendenta tiesības nodrošināt sarunu procedūras priekšmetam un nolikuma nosacījumiem atbilstošu pakalpojumu.*Ja pretendents iesniedz autorizēta vairumtirgotāja izsniegtu dokumentu, tad jāiesniedz arī vairumtirgotājam izsniegta ražotāja dokumenta kopija par pārstāvniecības tiesībām*; |
| 4.3. | pretendenta piedāvājums atbilst sarunu procedūras nolikuma (tai skaitā, Tehniskās specifikācijas) prasībām. | 1.8.10. | *pārbauda pasūtītājs/komisija.*  |

* 1. **Pasūtītājam iesniedzamo dokumentu derīguma termiņš:**
		1. pretendenta izslēgšanas gadījumu neattiecināmību apliecinošās izziņas un citus līdzvērtīgus dokumentus, kurus izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā 1 mēnesi pirms iesniegšanas dienas;
		2. komisija, izmantojot publiski pieejamās datu bāzes un publiski pieejamo informāciju var pārbaudīt un pārliecināties par pretendenta faktisko situāciju uz pieprasījuma brīdi - vai uz tiem neattiecas obligātie pretendentu izslēgšanas nosacījumi;
		3. komisija ir tiesīga jebkurā brīdī pieprasīt no pretendenta iesniegt kompetentu institūciju izsniegtus aktuālus dokumentus, kas apliecina, ka uz pretendentu neattiecas obligātie pretendentu izslēgšanas nosacījumi, īpaši gadījumos, ja minēto informāciju nav iespējams pārbaudīt publiski pieejamās datu bāzēs.
	2. **Sarunu procedūras dokumentu pieejamība un informācijas sniegšana:**
		1. pasūtītājs **nodrošina brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem**, tai skaitā iepirkuma līguma projektam, pasūtītāja tīmekļvietnē [*www.ldz.lv*](http://www.ldz.lv) sadaļā „*Iepirkumi*” pie attiecīgā iepirkuma sludinājuma;
		2. ja pasūtītājs objektīvu iemeslu dēļ nevar nodrošināt brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, tai skaitā iepirkuma līguma projektam, pasūtītājs tos izsūta vai izsniedz ieinteresētajiem piegādātājiem (pretendentiem) 6 darba dienu laikā pēc attiecīga pieprasījuma saņemšanas;
		3. **ieinteresētajam piegādātājam ir pienākums sekot līdzi pasūtītāja tīmekļvietnē** [*www.ldz.lv*](http://www.ldz.lv) **sadaļā „*Iepirkumi*” pie attiecīgā iepirkuma sludinājuma publicētajai informācijai. Pasūtītājs nav atbildīgs par to, ja ieinteresētā persona nav iepazinusies ar minēto informāciju;**
		4. ja ieinteresētais piegādātājs ir laikus (ne vēlāk kā 6 dienas pirms piedāvājuma iesniegšanas termiņa beigām) pieprasījis pasūtītājam uz nolikuma 1.3.punktā norādīto e-pasta adresi papildu informāciju (skaidrojumu) par iepirkumu, pasūtītājs to sniedz 5 darba dienu laikā pēc attiecīga pieprasījuma saņemšanas. Ja pieprasījums ir iesniegts vēlāk par norādīto termiņu, pasūtītājs izvērtē, vai atbildes sniegšanai ir nepieciešama papildus informācijas apstrāde, un, ja informācija ir ātri sagatavojama, pasūtītājs sniedz atbildi;
		5. **pasūtītājs ievieto nolikuma 1.11.4.punktā minēto informāciju (papildus informāciju, skaidrojumus, nolikuma grozījumus) tīmekļvietnē, kurā ir pieejami iepirkuma dokumenti un visi papildus nepieciešamie dokumenti, kā arī elektroniski nosūta atbildi ieinteresētajam piegādātājam, kurš uzdevis jautājumu;**
		6. iepirkuma dokumentos iekļautie fizisko personu dati tiks apstrādāti, pamatojoties uz 2016.gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas f) apakšpunktu. Personas datu apstrādes pārzinis ir VAS „Latvijas dzelzceļš”;
		7. sarunu procedūrā iesniegtā piedāvājuma dokumentācija paliek pasūtītāja rīcībā un netiek atgriezta atpakaļ.
1. **INFORMĀCIJA PAR SARUNU PROCEDŪRAS PRIEKŠMETU**
	1. **Sarunu procedūras priekšmeta apraksts un apjoms:** Elektroniskās žurnalēšanas risinājuma „MICRO FOCUS ArcSight” ražotāja atbalsts saskaņā ar nolikumu un tā pielikumiem (turpmāk arī - pakalpojums).

Pakalpojumā ietverta arī sistēmas iekārtu testēšana, nomaiņa un remontdarbi.

* 1. Piedāvājumu var iesniegt tikai par visu sarunu procedūras priekšmetu kopumā pilnā apjomā.
	2. Tehniskā specifikācija: pretendents apņemas kvalitatīvi nodrošināt pakalpojuma izpildi pilnā apjomā saskaņā ar Tehnisko specifikāciju, standartiem un normatīvo aktu prasībām.
	3. Pakalpojuma apraksts, apjoms un izpildes vieta:saskaņā ar Tehnisko specifikāciju. Turgeņeva iela 21, Rīga, LV-1547, Latvija.
	4. Pasūtītājs finansiālu vai citu apsvērumu dēļ ir tiesīgs palielināt vai samazināt sarunu procedūras priekšmeta apjomu.
	5. Pakalpojuma sniegšanas **termiņš** pilnā apjomā:līdz 2024.gada 30.jūnijam,
	6. Norēķinu kārtība ir noteikta iepirkuma līguma projektā.
	7. Pasūtītājašim iepirkumam paredzētā kopējā finanšu budžeta summa ir 41500.00 EUR, bez PVN.
1. **PRETENDENTU IZSLĒGŠANAS NOTEIKUMI**

**Pretetendentu izslēgšanas noteikumus** skatīt sarunu procedūras nolikuma 1.8.punkta tabulā „Pretendentu atlases prasības (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti”.

1. **kvalifikācijas prasības UN NOTEIKUMI**

**Kvalifikācijas prasības pretendentiem** skatīt sarunu procedūras nolikuma 1.8.punkta tabulu „Pretendentu atlase (izslēgšanas noteikumi, kvalifikācijas prasības un noteikumi) / piedāvājumā iekļaujamā informācija un dokumenti.

1. **PRETENDENTU PIEDĀVĀJUMU IZVĒRTĒŠANA**
	1. **Piedāvājumu izvēles kritērijs.** sarunu procedūras nolikuma prasībām atbilstošs piedāvājums ar viszemāko cenu (EUR bez PVN) par katru sarunu procedūras priekšmetu kopumā pilnā apjomā.
	2. **Piedāvājumu vērtēšanas kārtība:**

5.2.1. veicot pretendentu atlasi, komisija pārbauda piedāvājuma noformējuma, satura, pretendenta kvalifikācijas atbilstību sarunu procedūras nolikuma prasībām, kā arī pārliecinās, vai uz pretendentu neattiecas sarunu procedūras nolikuma 3.punktā minētie izslēgšanas gadījumi. Ja pretendents vai pretendenta piedāvājums neatbilst kādām no minētajām prasībām, komisija var noraidīt pretendenta piedāvājumu un izslēgt pretendentu no turpmākās dalības sarunu procedūrā.

Ja piedāvājumā ir pieļauta noformējuma prasību neatbilstība, komisija vērtē to būtiskumu un lemj par piedāvājuma noraidīšanas pamatotību.

Ja ar piedāvājuma dokumentiem nav iesniegts atbilstošs piedāvājuma nodrošinājums, iepirkuma komisija noraida pretendenta piedāvājumu un izslēdz pretendentu no turpmākās dalības sarunu procedūrā.

Komisija ir tiesīga pretendentu kvalifikācijas un piedāvājumu atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības;

5.2.2. pēc nolikuma 5.2.1.punktā minētās pārbaudes komisija izvērtē pretendenta piedāvājuma atbilstību sarunu procedūras nolikuma tehniskajām prasībām. Ja piedāvājums neatbilst minētajām prasībām, komisija lemj par pretendenta piedāvājuma noraidīšanu un pretendenta izslēgšanu no turpmākās dalības sarunas procedūrā;

* + 1. komisija pārbauda, vai pretendenta piedāvājumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus;
		2. pasūtītājs ir tiesīgs lūgt, lai pretendents vai kompetenta institūcija precizē vai izskaidro piedāvājuma dokumentus, kas iesniegti atbilstoši sarunu procedūras nolikumā izvirzītajām kvalifikācijas prasībām, kā arī piedāvājumu vērtēšanas gaitā pieprasīt, lai tiek izskaidrota piedāvājumā iekļautā informācija;
		3. ja pretendentu piedāvājumi pasūtītājam nav izdevīgi, komisija ir tiesīga pirms lēmuma par sarunu procedūras rezultātu pieņemšanas piedāvāt visiem pretendentiem, kas iesnieguši sarunu procedūras nolikuma prasībām atbilstošus piedāvājumus, samazināt piedāvājuma cenu;
		4. pirms lēmuma pieņemšanas par iepirkuma līguma slēgšanas tiesību piešķiršanu, tiek veikta pārbaude attiecībā uz pretendentu, kuram būtu piešķiramas līguma slēgšanas tiesības, saskaņā ar Starptautisko un Latvijas Republikas nacionālo sankciju likumu. Pretendents tiks izslēgts no dalības sarunu procedūrā un tā piedāvājums netiks izskatīts, ja attiecībā uz pretendentu vai kādu no likumā minētajām personām tiks konstatētas Starptautisko un Latvijas Republikas nacionālo sankciju likuma 11. 1 panta pirmajā daļā noteiktās sankcijas, kuras ietekmē līguma izpildi;
		5. pēc nolikuma 5.2.6.punktā minētās informācijas izvērtēšanas komisija izvēlas piedāvājumu, ar viszemāko cenu par procedūras priekšmetu kopumā pilnā apjomā un pretendentu, uz kuru nav attiecināmi sarunu procedūras nolikumā minētie izslēgšanas gadījumi.
1. **SARUNAS AR PRETENDENTIEM, IZLOZE**
	1. Sarunas pēc nepieciešamības var tikt rīkotas pēc piedāvājumu pārbaudes vai piedāvājumu pārbaudes gaitā , ja:
		1. komisijai nepieciešami piedāvājumu precizējumi un / vai skaidrojumi;
		2. nepieciešams vienoties par iespējamām izmaiņām sarunu procedūras priekšmetā, līguma projekta būtiskos grozījumos, piemēram: izpildes termiņos, sarunu procedūras priekšmeta apjomā, tehniskajos noteikumos;
		3. nepieciešams vienoties par pasūtītājam izdevīgāku cenu un samaksas noteikumiem.
	2. Gadījumā, ja divi vai vairāk atbilstoši pretendenti ir iesnieguši nolikuma prasībām atbilstošus piedāvājumus ar vienādām zemākajām cenām (vienādu piedāvājuma kopējo summu), komisija veic izlozi.
	3. *(ja nepieciešams)* var tikt noteikta atkārtota piedāvājumu un/vai Finanšu piedāvājumu iesniegšana.[[4]](#footnote-5)
2. **SARUNU PROCEDŪRAS REZULTĀTU PAZIŅOŠANA UN IEPIRKUMA LĪGUMA NOSLĒGŠANA**
	1. Sarunu procedūra beidzas pēc visu pretendentu noteiktā kārtībā iesniegto piedāvājumu, pārbaudes un izvērtēšanas, sarunām *(ja nepieciešams)*, sarunu procedūras uzvarētāja noteikšanas vai pēc sarunu procedūras izbeigšanas vai pārtraukšanas.
	2. Ja sarunu procedūrā nav iesniegti piedāvājumi vai ja iesniegtie piedāvājumi neatbilst sarunu procedūras dokumentos noteiktajām prasībām, komisija pieņem lēmumu izbeigt / pārtraukt sarunu procedūru.
	3. Komisija ir tiesīga jebkurā brīdī pārtraukt sarunu procedūru, ja tam ir objektīvs pamatojums.
	4. Gadījumā, ja sarunu procedūra tiek izbeigta vai pārtraukta, komisija vienlaikus informē visus pretendentus par visiem iemesliem, kuru dēļ sarunu procedūra tiek izbeigta vai pārtraukta.
	5. Ja sarunu procedūrā iesniegts viens piedāvājums, komisija lemj, vai tas atbilst sarunu procedūras nolikumam, vai tas ir izdevīgs un vai attiecīgo pretendentu var atzīt par uzvarētāju sarunu procedūrā.
	6. Pasūtītāja iekšējos normatīvajos aktos noteiktajā kārtībā pieņemtais lēmums par sarunu procedūras rezultātu un līguma slēgšanu ir pamats līguma noslēgšanai ar sarunu procedūras uzvarētāju.
	7. Pasūtītājs 5 darba dienu laikā pēc lēmuma pieņemšanas rakstiski informē visus pretendentus par sarunu procedūras rezultātiem.
	8. Ja sarunu procedūras uzvarētājs atsakās slēgt iepirkuma līgumu, tiek pieņemts lēmums slēgt līgumu ar nākamo nolikuma prasībām atbilstošo pretendentu, kurš iesniedzis nolikuma 5.1.punktā noteiktajam izvēles kritērijam un nolikuma pranasībām atbilstošu piedāvājumu, vai pārtraukt sarunu procedūru, neizvēloties nevienu piedāvājumu. Ja pieņemts lēmums slēgt līgumu ar nākamo atbilstošo pretendentu, kurš iesniedzis nolikuma 5.1.punktā noteiktajam izvēles kritērijam un piedāvājumu atlases prasībām atbilstošu piedāvājumu, bet tas atsakās līgumu slēgt, komisija pieņem lēmumu pārtraukt sarunu procedūru, neizvēloties nevienu piedāvājumu.

**Pielikumā:**

1.pielikums Tehniskā specifikācija uz 1 lapas;

2.pielikums Pieteikums dalībai sarunu procedūrā /forma/ uz 2 lapām;

3.pielikums Iepirkuma līguma projekts uz 8 lapām.

Iepirkuma komisijas priekšsēdētāja,

Iepirkumu biroja vadītāja D. Smilktena

#### 1. pielikums

VAS „Latvijas dzelzceļš” sarunu procedūras ar publikāciju

„ Elektroniskās žurnalēšanas risinājuma

„MICRO FOCUS ArcSight” ražotāja atbalsts” nolikumam

**TEHNISKĀ SPECIFIKĀCIJA**

Elektroniskās žurnalēšanas centralizācijas risinājuma „MicroFocus ArcSight” ražotāja atbalsta pakalpojums laika periodam: 01.07.2023.-30.06.2024.:

|  |  |
| --- | --- |
| **Licence** | **Skaits** |
| ArcSight EnterpriseSecurity ManagerStandard Edition 1000EPS SW E-LTU-BusinessSupport (SP-AI102) | 1 |
| ArcSight EnterpriseSecurity ManagerStandard Edition 1 EPSfor Migration SW E-LTUBusinessSupport (SPAI110) | 250 |

*Dokumenta pēdējās aktualizācijas datums: 09.06.2023.*

#### 2. pielikums

VAS „Latvijas dzelzceļš” sarunu procedūras ar publikāciju

„ Elektroniskās žurnalēšanas risinājuma „MICRO FOCUS ArcSight”

ražotāja atbalsts” nolikumam

*[uz pretendenta uzņēmuma veidlapas]*

20\_\_.gada “\_\_\_.”\_\_\_\_\_\_\_\_\_ Nr.\_\_\_\_\_\_\_\_\_\_\_\_\_\_\_\_\_\_\_\_

##### **PIETEIKUMS DALĪBAI SARUNU PROCEDŪRĀ AR PUBLIKĀCIJU**

**„** **Elektroniskās žurnalēšanas risinājuma „MICRO FOCUS ArcSight” ražotāja atbalsts”**

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_ ,

reģ.Nr. Komercreģistrā \_\_\_\_\_\_\_\_\_\_\_\_\_\_\_\_\_\_\_,

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā,

*(vadītāja vai pilnvarotās personas vārds, uzvārds, amats)*

ar šī pieteikuma iesniegšanu:

1. apliecina savu dalību VAS „Latvijas dzelzceļš” izsludinātajā sarunu procedūrā ar publikāciju “Elektroniskās žurnalēšanas risinājuma „MICRO FOCUS ArcSight” ražotāja atbalsts“ (turpmāk – sarunu procedūra);
2. **piedāvā** sarunu procedūras nolikuma un tā pielikumu noteikumiem atbilstošu Elektroniskās žurnalēšanas risinājuma „MICRO FOCUS ArcSight” ražotāja atbalsta pakalpojuma sniegšanu, tai skaitā, sistēmas iekārtu testēšanu, nomaiņu un remontdarbus pilnā apjomā no līguma noslēgšanas dienas līdz 2024.gada 30.jūnijam **par šādu cenu:**

**FINANŠU PIEDĀVĀJUMS**

|  |  |  |  |  |
| --- | --- | --- | --- | --- |
| **Licence** | **Skaits** | **Vienības nosaukums** | **Cena par** **1 vienību** | **Summa** |
| ArcSight EnterpriseSecurity ManagerStandard Edition 1000EPS SW E-LTU-BusinessSupport (SP-AI102) | 1 | Licences |  |  |
| ArcSight EnterpriseSecurity ManagerStandard Edition 1 EPSfor Migration SW E-LTUBusinessSupport (SPAI110) | 250 | Licences |  |  |

*Piedāvājuma kopējā summa:* \_\_\_\_\_\_\_\_\_\_\_\_\_\_EUR, bez PVN*(\_\_\_\_vārdiem).*

1. piedāvā samaksas termiņu 30 kalendārās dienas no ikmēneša pieņemšanas dokumenta parakstīšanas dienas un rēķina par apmaksu saņemšanas dienas;
2. apliecina, ka sarunu procedūras nolikums ir skaidrs un saprotams, iebildumu un pretenziju nav un līguma slēgšanas tiesību piešķiršanas gadījumā apņemas pildīt visus sarunu procedūras nolikuma noteikumus, kā arī slēgt iepirkuma līgumu atbilstoši nolikumam pievienotajam līguma projektam;
3. atzīst sava piedāvājuma derīguma termiņu ne mazāk kā \_\_\_\_ *(nosacījums: ne mazāk kā 100)* dienas no piedāvājumu atvēršanas dienas;
4. apliecina, ka neatbilst nevienam no šī nolikuma 3.punktā minētajiem pretendentu izslēgšanas gadījumiem;
5. apliecina, ka ir informēts, ka, izpildoties kādam no šī nolikuma 3.punktā minētajiem pretendentu izslēgšanas gadījumiem piedāvājuma derīguma termiņa laikā, pretendenta piedāvājums var tikt noraidīts vai līguma slēgšanas tiesību piešķiršanas gadījumā pasūtītājs var atteikties slēgt iepirkuma līgumu;
6. garantē, ka cenā ir iekļauti visi pretendenta izdevumi, kas saistīti ar sarunu procedūras nolikuma, Tehniskās specifikācijas un iepirkuma līguma prasībām atbilstošu pakalpojuma izpildi pilnā apjomā un noteiktajā termiņā;
7. apliecina, ka, izpildoties kādam no sarunu procedūras nolikuma 3.punktā minētajiem pretendentu izslēgšanas gadījumiem, piedāvājuma derīguma termiņa laikā, pretendenta piedāvājums var tikt noraidīts vai līguma slēgšanas tiesību piešķiršanas gadījumā pasūtītājs var atteikties slēgt iepirkuma līgumu;
8. garantē segt visus zaudējumus, kas var rasties pasūtītājam pretendentadarbības vai bezdarbības rezultātā, nepienācīgā kvalitātē veicot sarunu procedūras priekšmetā minēto pakalpojumu;
9. garantē, ka sarunu procedūras priekšmetā minētā pakalpojuma izpildei tiks piesaistīti tikai kvalificēti/sertificēti speciālisti, visas pielietotās iekārtas un materiāli ir sertificēti Eiropas Savienībā un darbi tiks veikti saskaņā ar labāko praksi;*;*
10. apliecina, ka pretendents *[pretendenta nosaukums:]* \_\_\_\_\_\_\_, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā, kā arī nav mēģinājusi prettiesiski ietekmēt pasūtītāja vai iepirkuma komisijas, vai iepirkuma komisijas locekļa lēmumu attiecībā uz iepirkuma procedūru vai iegūt tādu konfidenciālu informāciju, kas tam sniegtu nepamatotas priekšrocības iepirkuma procedūrā;
11. apliecina, ka ir iepazinies ar „Latvijas dzelzceļš” koncerna mājas lapā *www.ldz.lv* publicētajiem „Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki;
12. apliecina*,* ka pretendents (t.sk., piesaistītās personas) nav iekļauts un uz to nav attiecināmas starptautiskās vai nacionālās sankcijasatbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. Ja iepirkuma ietvaros vai iespējamā iepirkuma līguma izpildes laikā šādas sankcijas tiks piemērotas vai kļūs attiecināmas, pretendents nekavējoties rakstveidā par to tiks paziņots pasūtītājam;
13. garantē, ka visas sniegtās ziņas ir patiesas.

\_\_\_\_\_\_\_\_\_\_\_\_\_\_\_\_\_

 (paraksts)

z.v.

Pretendenta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālruņa numuri, **e-pasta adrese** **oficiālajai saziņai** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pretendenta vadītāja vai pilnvarotās personas amats, vārds un uzvārds\_\_\_\_\_\_\_\_\_\_\_\_\_\_\_\_\_\_\_\_\_.

**3. pielikums**

VAS „Latvijas dzelzceļš” sarunu procedūras ar publikāciju

„ Elektroniskās žurnalēšanas risinājuma „MICRO FOCUS ArcSight”

 ražotāja atbalsts” nolikumam

PROJEKTS

**LĪGUMS**

Nr. L-\_\_\_\_/\_\_\_\_

**par Elektroniskās žurnalēšanas risinājuma „MICRO FOCUS ArcSight”**

**ražotāja atbalsta pakalpojumu**

|  |  |
| --- | --- |
| *Rīga,* | *dokumenta datums ir pēdējā pievienotā droša elektroniskā paraksta un tā laika zīmoga datums* |

**VAS “Latvijas dzelzceļš”,** vienotais reģ.Nr. 40003032065, turpmāk – Pasūtītājs, tās Informācijas tehnoloģiju un telekomunikāciju direkcijas direktora Rolanda Rolmaņa personā, kurš rīkojas saskaņā ar VAS “Latvijas dzelzceļš” 2022.gada 23.decembra parasto komercpilnvaru Nr. DJA – 7.-6/2090-2022, un

**\_\_\_ “\_\_\_\_\_\_”**, vienotais reģ. Nr. \_\_\_\_\_\_\_\_\_\_ (turpmāk līguma tekstā – Uzņēmējs), tās \_\_\_\_\_\_\_\_\_, kurš rīkojas pamatojoties uz \_\_\_\_\_\_\_\_\_\_\_\_, personā, no otras puses,

abi kopā un katrs atsevišķi turpmāk tekstā saukti attiecīgi arī *Puses* vai *Puse*, *Līdzējs vai Līdzēji* noslēdz šo līgumu (turpmāk– *Līgums)*, par turpmāko:

1. **Līguma priekšmets**
	1. Pasūtītājs pasūta un Uzņēmējs nodrošina tiesības saņemt elektroniskās žurnalēšanas centralizācijas risinājuma MicroFocus ArcSight ražotāja atbalsta pakalpojumus (turpmāk- Pakalpojumi) atbilstoši Pasūtītāja organizētās sarunu procedūras ar publikāciju „Elektroniskās žurnalēšanas risinājuma „MicroFocus ArcSight” ražotāja atbalsts” nolikuma ( apstiprināts ar iepirkuma komisijas 2023.gada \_\_. \_\_\_\_\_ sēdes 1.protokolu) nosacījumiem, rezultātiem (Pasūtītāja valdes 2023. gada \_\_.\_\_\_\_ rīkojums Nr. \_\_\_\_), Uzņēmēja piedāvājumam (2023.gada \_\_.\_\_\_\_ pieteikuma vēstule Nr. \_\_\_\_\_) un Tehniskajai specifikācijai (Pielikums Nr.1).
	2. Uzņēmējs apņemas sniegt Pakalpojumus saskaņā ar Tehnisko specifikāciju (Pielikums Nr.1), personas datu apstrādes noteikumiem (Pielikums Nr.2) VAS “Latvijas dzelzceļš” Informācijas tehnoloģiju un telekomunikāciju direkcijā, Turgeņeva ielā 21, Rīgā, LV-1547 (vai izmantojot drošu šifrētu savienojumu caur internet tīklu).
	3. Pasūtītājs apņemas veikt Pakalpojumu samaksu saskaņā ar Līgumā minētajiem apmaksas noteikumiem.
2. **Apmaksas noteikumi**
	1. Līgumcena par 1.1.punktā paredzētajiem Pakalpojumiem tiek noteikta \_\_\_\_\_ EUR (\_\_\_\_\_\_\_\_\_ *euro*, \_\_ centi), neieskaitot pievienotās vērtības nodokli (PVN). PVN aprēķina atbilstoši darījuma brīdī spēkā esošo normatīvo aktu prasībām. Līgumcena ir nemainīga visu Līguma darbības laiku.
	2. Līgumcenā tiek iekļauti visi Uzņēmēja izdevumi saistībā ar Pakalpojumu izpildi, arī tad, ja tie nav norādīti Uzņēmēja piedāvājumā un šajā Līgumā, t.sk. administratīvās izmaksas un transporta izdevumi, personāla izmaksas, sociālais u.c. nodokļi (izņemot PVN) saskaņā ar Latvijas Republikas tiesību aktiem, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi, pieeja Uzņēmēja un programmnodrošinājuma ražotāja atbalsta vietnēm internetā.
	3. Pasūtītājs veic samaksu 30 (trīsdesmit) kalendāra dienu laikā pēc rēķina saņemšanas no Uzņēmēja. Noslēgtais Līgums un piegādātās akceptētās licences Pakalpojumu nodrošināšanai ir par pamatu rēķina izrakstīšanai.
	4. Ja Pasūtītājs neveic norēķinus šajā Līgumā paredzētajā apjomā un termiņos, Uzņēmējam ir tiesības pieprasīt, lai Pasūtītājs maksā Uzņēmējam līgumsodu 0,1% (nulle komats viena procenta) apmērā, no laikā nesamaksātās summas par katru nokavējuma dienu, bet kopsummā ne vairāk kā 10% (desmit procentus) neizpildītās saistības apmēra. Līgumsoda samaksa neatbrīvo Pasūtītāju no citu līgumsaistību izpildes.
	5. Ja Uzņēmējs neizpilda savas saistības saskaņā ar Līguma 1.1. un 1.2.punktu, Pasūtītājam ir tiesības pieprasīt, lai Uzņēmējs maksā Pasūtītājam līgumsodu 0,1% (nulle komats viena procenta) apmērā no laikā neizpildītās Līguma summas par katru nokavējuma dienu, bet kopsummā ne vairāk kā 10% (desmit procentus) no neizpildītās saistības apmēra. Līgumsoda samaksa neatbrīvo Uzņēmēju no citu līgumsaistību izpildes.
	6. Uzņēmējs rēķinā norāda Pasūtītāja juridisko adresi, rekvizītus (sk. šī Līguma 7.sadaļu), kā arī Līguma numuru un datumu.
	7. Gadījumā, ja rēķins neatbilst spēkā esošo normatīvo aktu prasībām vai nav norādīts Pasūtītāja piešķirtais reģistrācijas Līguma numurs, un/vai pieļautas matemātiskas vai citas kļūdas, Pasūtītājam ir tiesības neveikt maksājumu līdz korekti noformēta dokumenta saņemšanai. Šajā gadījumā maksājuma termiņš sākas no korekti noformēta dokumenta saņemšanas dienas un nav uzskatāms par kavējumu Pasūtītāja vainas dēļ.
	8. Pasūtītāja pilnvarotā persona rēķina parakstīšanai: J.Maskaļonoks, mob.t. 29472551, e-pasts: janis.maskalonoks@ldz.lv (vai persona, kas aizvieto prombūtnes laikā).
3. **Komercnoslēpums**
	1. Līguma noteikumi, kā arī informācija, kas saistīta ar Līdzēju sadarbību vai kas par Pasūtītāju, Uzņēmēja rīcībā nonākusi Līguma izpildes rezultātā, uzskatāma par Pasūtītāja komercnoslēpumu, un tā, bez iepriekšējas rakstiskas Pasūtītāja piekrišanas, nav izpaužama trešajām personām Līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem tiesību aktiem, ja tā tiek sniegta šīm institūcijām.
	2. Saņemto Pasūtītāja komercnoslēpumu saturošu informāciju Uzņēmējs apņemas izmantot vienīgi Līguma 1.punktā norādītajam mērķim, ievērojot Pasūtītāja komercintereses un šo komercnoslēpuma pienākumu.
4. **Nepārvarami apstākļi**
	1. Ja kāds no Līdzējiem nevar izpildīt savas saistības nepārvaramu apstākļu dēļ, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst, Līguma darbība var tikt apturēta uz šo apstākļu darbības laiku, bet ne ilgāk kā 3 (trīs) mēnešus. Šādu apstākļu gadījumā nekavējoties ir jāinformē otrs Līdzējs un jāvienojas par Pakalpojumu tālāko izpildi.
	2. Pie šādiem nepārvaramiem, ārkārtējiem apstākļiem pieder (stihiskas nelaimes, streiki, sabiedriskās kārtības traucējumi, karadarbība, ugunsgrēks, zibens, plūdi, u.c. apstākļi ārpus Līdzēju saprātīgas kontroles).
5. **Līguma darbības termiņš, pirmstermiņa izbeigšana**
	1. Līgums ir noslēgts par Pakalpojuma sniegšanu laika periodā no 2023.gada 1.jūlija līdz 2024.gada 30.jūnijam un ir spēkā līdz Pušu saistību pilnīgai izpildei.
	2. Līgumu var izbeigt, Līdzējiem rakstiski vienojoties, ja tam ir objektīvs pamats.
	3. Pasūtītājs var vienpusēji izbeigt Līgumu (pilnīgi vai daļēji) jebkurā no sekojošiem gadījumiem:
		1. ja Uzņēmējs bez saskaņošanas ar Pasūtītāju maina Pakalpojumu cenu;
		2. ja Pakalpojumu kvalitāte neatbilst Tehniskajai specifikācijai un šim Līgumam;
		3. ja netiek ievēroti Līguma termiņi;
		4. ja Līguma izpildes laikā saskaņā ar attiecīgas institūcijas lēmumu tiek apturēta vai pārtraukta Uzņēmēja saimnieciskā darbība, vai ir pieņemts kompetentās institūcijas konkurences jomālēmums, ar kuru Uzņēmējs ir atzīts par vainīgu konkurences tiesību pārkāpumā;
		5. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas ietekmē Līguma izpildi.
	4. Ja Līgums tiek izbeigts saskaņā ar Līguma 5.3.punkta noteikumiem:
		1. Līguma 5.3.1.- 5.3.4. p. noteiktajos gadījumos Pasūtītājs nosūta par to rakstisku paziņojumu Uzņēmējam pa pastu. Līgums tiek uzskatīts par izbeigtu Pasūtītāja noteiktajā termiņā, kas nevar būt īsāks par 8 (astoņām) dienām no paziņojuma nosūtīšanas dienas. Šajā gadījumā Līdzēji sagatavo un paraksta atbilstošu Pieņemšanas nodošanas aktu par faktiski sniegtajiem Pakalpojumiem un veic savstarpēju norēķinu.
		2. Līguma 5.3.5. p. noteiktajā gadījumā Pasūtītājs rakstiski paziņo Izpildītājam par Līguma izbeigšanu nekavējoties. Ja piemēroto sankciju dēļ Pasūtītājam nav tiesības veikt samaksu Uzņēmējam, Pasūtītājs atliek samaksas veikšanu un samaksai noteiktie termiņi tiek pagarināti līdz brīdim, kad pret Uzņēmēju tiek atceltas sankcijas un maksājumus ir iespējams veikt.
	5. Uzņēmējs garantē un apliecina, ka Pakalpojumu sniegšanai *piesaistītie* dalībnieki nav iekļauti un uz tiem nav attiecināmas starptautiskās vai nacionālās sankcijas atbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. Ja Līguma izpildes laikā šādas sankcijas tiks piemērotas vai kļūs attiecināmas, Uzņēmējs nekavējoties rakstveidā par to paziņos Pasūtītājam.
	6. Uzņēmējs garantē un apliecina neiesaistīties, izbeigt un neuzturēt darījuma attiecības ar personām, kuras pārkāpj Līguma 5.3.5. punktā norādītās tiesiskās normas, sankcijas un ierobežojumus.
6. **Citi noteikumi**
	1. Jebkuri grozījumi un papildinājumi šajā Līgumā ir spēkā, ja tie ir noformēti rakstiski un apstiprināti ar abu Līdzēju pilnvarotu pārstāvju parakstiem un zīmogiem, un ir uzskatāmas par šī Līguma neatņemamu sastāvdaļu.
	2. Līguma 7.sadaļā minēto rekvizītu maiņas gadījumā Līdzēji rīkojas saskaņā ar šī Līguma 6.1. punkta noteikumiem, (vai arī) Līdzējs nekavējoties informē otru Līdzēju:
		1. par uzņēmuma nosaukuma, juridiskās adreses, elektroniskā pasta adreses maiņu, nosūtot vēstuli;
		2. par bankas datu maiņu, nosūtot vēstuli, kuru ir parakstījusi persona ar pārstāvības tiesībām uzņēmumā.
	3. Pasūtītāja kontaktpersona līguma izpildē: J.Maskaļonoks, mob. t. 29472551, e-pasts: janis.maskalonoks@ldz.lv (vai persona, kas aizvieto prombūtnes laikā).).
	4. Uzņēmēja kontaktpersona līguma izpildē: \_\_\_\_\_, t.\_\_\_\_\_, e-pasts:\_\_\_\_\_ (vai persona, kas aizvieto prombūtnes laikā).
	5. Visas domstarpības un strīdus, kas varētu rasties šī Līguma darbības laikā, Līdzēji risina savstarpēju pārrunu ceļā atbilstoši Latvijas Republikas tiesību aktiem vai parakstot papildus vienošanos, kas kļūst par Līguma neatņemamu sastāvdaļu.
	6. Ja vienošanos nav iespējams panākt 30 (trīsdesmit) dienu laikā no strīda rašanās vai tā paziņošanas dienas, jebkurš strīds, domstarpība vai prasība, kas izriet no šī Līguma, kas skar to, vai tā pārkāpšanu, izbeigšanu, vai spēkā neesamību tiek risināts Latvijas Republikas tiesu iestādēs pēc piekritības Latvijas Republikas tiesību aktos noteiktajā kārtībā.
	7. Visos pārējos šajā Līgumā neatrunātajos jautājumos līgumslēdzēja Līdzēji rīkojas saskaņā ar Latvijas Republikas tiesību aktiem.
	8. Uzņēmējs, parakstot Līgumu, apliecina, ka ir iepazinies ar koncerna mājas lapā [www.ldz.lv](http://www.ldz.lv) publicētajiem „Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki.
	9. Uzņēmējam ir pienākums nekavējoties informēt VAS „Latvijas dzelzceļš”, ja identificēta situācija, kad pārkāpts kāds no „Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet VAS „Latvijas dzelzceļš” kļūst zināms, ka Uzņēmējs ir pārkāpis kādu no „Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība likumā noteiktajā kārtībā un apjomā.
	10. Ja Uzņēmēja rīcībā šī Līguma izpildes ietvaros nonāk informācija vai pamatotas aizdomas, ka „Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, VAS „Latvijas dzelzceļš” vai jebkādu citu personu interesēs, Uzņēmējam ir pienākums par to nekavējoties informēt „Latvijas dzelzceļš” koncerna valdošā uzņēmuma Drošības direkciju izmantojot ziņošanas iespējas koncerna mājas lapā [www.ldz.lv](http://www.ldz.lv). Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. VAS „Latvijas dzelzceļš” garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.
	11. Līdzēji nodrošina Līguma izpildes atbilstību Latvijas Republikas tiesību aktu prasībām saistībā ar fizisko personu datu apstrādes aizsardzību atbilstoši Pielikumam Nr.2 – Vienošanās par personas datu apstrādi.
	12. Līgums ir sagatavots un parakstīts elektroniski ar drošu elektronisko parakstu (satur laika zīmogu. Līguma abpusējas parakstīšanas datums ir pēdējā parakstītā laika zīmoga datums) latviešu valodā ar 2 (diviem) pielikumiem.
7. **Līdzēju rekvizīti**

|  |  |  |
| --- | --- | --- |
|  | **PASŪTĪTĀJS:** | **UZŅĒMĒJS** |
| *Uzņēmuma nosaukums:* | **VAS „Latvijas dzelzceļš”** |  |
| *Vienotais reģ. Nr.:* | 40003032065 |  |
| *PVN reģistrācijas Nr:* | LV40003032065 |  |
| *Juridiskā adrese:* | Gogoļa iela 3, Rīga, LV-1547, Latvija |  |
| *Bankas nosaukums:*  | Luminor Bank AS Latvijas filiāle |  |
| *Bankas kods:* | RIKOLV2X |  |
| *Norēķinu konts:* | LV17RIKO0000080249645 |  |
| *Telefons:* | 67233915, 29531984 |  |
| *E-pasts:* | info@ldz.lv |  |
|  | \_\_\_\_\_\_\_\_\_\_\_\_\_\_*Parakstīts ar drošu elektronisko parakstu* |  |

1. pielikums

Līgumam Nr. L-\_\_\_/2023

**TEHNISKĀ SPECIFIKĀCIJA**

(informācija atbilstoši sarunu procedūras nolikuma 1.pielikumam)

**…**

|  |  |
| --- | --- |
| \_\_\_\_\_\_\_\_\_\_\_\_\_\_R. Rolmanis*Parakstīts ar drošu elektronisko parakstu* | \_\_\_\_\_\_\_\_\_\_\_\_*Parakstīts ar drošu elektronisko parakstu* |

2. pielikums

Līgumam Nr. L-\_\_\_\_/2023

**Vienošanās par personas datu apstrādi**

**VAS “Latvijas dzelzceļš”,** vienotais reģ.Nr.40003032065, turpmāk – PĀRZINIS, tās Informācijas tehnoloģiju un telekomunikāciju direkcijas direktora Rolanda Rolmaņa personā, kurš rīkojas saskaņā ar VAS “Latvijas dzelzceļš” 2022.gada 23.maija parasto komercpilnvaru Nr. DJA – 7.-6/2090-2022,

un

**\_\_\_\_\_\_\_\_\_\_\_\_\_\_\_** vienotais reģ. Nr. \_\_\_\_\_\_\_\_\_\_\_, turpmāk – APSTRĀDĀTĀJS, tās \_\_\_\_\_\_\_\_\_\_, kurš rīkojas pamatojoties uz \_\_\_\_\_\_\_\_\_\_\_\_\_, personas no otras puses, katrs atsevišķi saukts “Puse”, abi kopā “Puses”, ievērojot Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk tekstā - Vispārējā datu aizsardzības regula) 28. panta 3. punktu, noslēdz Vienošanos par personas datu apstrādi, kuru Apstrādātājs veic Pārziņa vārdā un uzdevumā (turpmāk – Vienošanās):

1. **Vienošanās lietotie termini**
	1. Puses vienojas, ka šīs Vienošanās ietvaros jēdzieni - personas dati, personas datu apstrāde, pārzinis, apstrādātājs un datu subjekts un citi jēdzieni tiek lietoti - Vispārējās datu aizsardzības regulas izpratnē.
2. **Informācija par personas datu apstrādi**
	1. Vienošanās priekšmets.

Puses ir noslēgušas Līgumu par Pārziņa īpašumā esošās MicroFocus ArcSight sistēmas apkalpošanas darbiem (turpmāk – Līgums), kura ietvaros Apstrādātājs piekļūst Pārziņa personu datiem. Šī Vienošanās nosaka kārtību, kādā Apstrādātājs veic Pārziņa persona datu apstrādi pamatojoties uz noslēgto Līgumu un saskaņā ar Vispārīgo datu aizsardzības regulu un citiem normatīvajiem aktiem.

* 1. Datu apstrādes plānotais ilgums (termiņš).
		1. Apstrādātājs ir tiesīgs apstrādāt personas datus ne ilgāk kā tas nepieciešams Līguma izpildei, ja vien spēkā esošie Latvijas Republikas tiesību akti nenosaka citu personas datu glabāšanas termiņu.
	2. Datu apstrādes raksturs un nolūks.
		1. Apstrādātāja veikto darbu ietvaros tiek veiktas šādas personas datu apstrādes darbības: vākšana, organizēšana, glabāšana, apstrādāšana, kopēšana, izsniegšana, aplūkošana, piekļuves nodrošināšana vai jebkādas cita veida darbības ar datiem saskaņā ar Pārziņa norādījumiem un atbilstoši normatīvo aktu prasībām.
		2. Apstrādātājs apstrādās personas datus elektroniski.
		3. Nolūks personas datu apstrādei ir MicroFocus ArchSight sistēmas tehniskais atbalsts – tehniskā atbalsta sniegšana un atskaišu sagatavošana nav iespējama bez piekļuves tiem personu datiem, kurus uzkrāj MicroFocus ArchSight sistēma.
		4. Personas datus var apstrādāt citiem tiesiskiem nolūkiem, kas neizriet no Līguma, ja to paredz Latvijas Republikas normatīvie akti vai norādījumi izriet no Pārziņa dokumentētiem norādījumiem.
	3. Apstrādātājs apstrādās šādus personas datu veidus un kategorijas:
		1. Pārziņa darbinieku dati: identifikācijas dati – vārds, uzvārds, personas kods, ieņemamais amats, darba vieta, lietotāja vārds; kontaktinformācijas dati – IP adrese, telefona nr., e-pasta adrese; finanšu dati par darbiniekiem; veikto darbību dati informatīvajās sistēmās – pieprasītā un saņemtā informācija no sistēmas/datu bāzes, veiktās darbības uz konkrētās darba stacijas, darbību veikšanas laiks.
		2. Pārziņa ārējo sadarbības partneru dati: identifikācijas dati – IP adrese, lietotāja vārds, datu subjekta vārds, uzvārds, darba vieta; kontaktinformācijas dati – IP adrese, telefona nr., e-pasta adrese; veikto darbību dati informatīvajās sistēmās – veiktās darbības atļautajā piekļuves segmentā, darbību veikšanas laiks.
		3. Pārziņa noslēgto līgumu dati. Šī Līguma dati – Pušu kontaktpersonu dati.
	4. Apstrādātie personas dati attiecas uz šādām datu subjektu kategorijām:
		1. Pārziņa darbinieki un sadarbības partneri.
		2. Apstrādātāja darbinieku kontaktinformācija.
1. **Pārziņa pienākumi un tiesības**
	1. Pārziņa pienākumi:
		1. Nodot vai ļaut piekļuvi personas datiem tikai atbilstoši Vienošanās 2.3.apakšpunktā noteiktajam personas datu apstrādes raksturam un nolūkam un saskaņā ar Vienošanās 5.punktā norādītajām un Vispārējā datu aizsardzības regulā paredzētajām personas datu aizsardzības obligātajām tehniskajām un organizatoriskajām prasībām.
		2. Pārzinis garantē, ka īsteno Vienošanās 5.punktā norādītās un Vispārējā datu aizsardzības regulā paredzētās personas datu aizsardzības obligātās tehniskās un organizatoriskās prasības.
		3. Pārliecināties par Apstrādātāja spēju pildīt juridiskās saistības saskaņā ar Vienošanās nosacījumiem.
		4. Pārzinis nodrošina un garantē, ka Vienošanās ietvaros veiktā personas datu apstrāde tiek īstenota saskaņā ar Vispārējo datu aizsardzības regulu un citiem normatīvajiem aktiem personas datu aizsardzības jomā.
		5. Pārzinis garantē, ka viņš ir informējis Apstrādātāju par to, ka personas datu apstrādi ir jāveic tikai pārziņa vārdā, saskaņā ar piemērojamiem normatīvajiem aktiem personas datu aizsardzības jomā un šo Vienošanos. Pārzinis apņemas veikt nepieciešamo Apstrādātāja instruktāžu visā Līguma un Vienošanās darbības laikā, ja tas Apstrādātājam ir nepieciešams.
	2. Pārziņa tiesības:
		1. kontrolēt Apstrādātāju par Vienošanās noteikumu izpildi, kā arī spēju nodrošināt datu drošību;
		2. uz laiku apturēt vai ierobežot Apstrādātāja piekļuvi personas datiem, ja konstatēti drošības apdraudējumi;
		3. izbeigt Līgumu, ja Apstrādātājs nepilda Vienošanās saistības vai neveic pietiekamus pasākumus datu aizsardzībai;
		4. izbeigt Līgumu, ja Apstrādātājs, ievērojot normatīvos aktus, nespēj pildīt Vienošanās saistības;
		5. iestājoties Vienošanās 4.4.apakšpunktā noteiktajam gadījumam, t.i., ja Apstrādātājs paziņo Pārzinim par normatīvo aktu izmaiņām, iestāžu vai tiesu lēmumiem, kas kavē personas datu apstrādātājam pildīt saistības saskaņā ar Vienošanos, Pārzinis var apturēt vai izbeigt Līgumu.
2. **Apstrādātāja pienākumi**
	1. Pirms personas datu apstrādes uzsākšanas Apstrādātājs nodrošina Vienošanās 5.punktā norādīto un Vispārējā datu aizsardzības regulā paredzēto personas datu aizsardzības obligāto tehnisko un organizatorisko prasību izpildi.
	2. Apstrādāt personas datus tikai atbilstoši Vienošanās 2.3.apakšpunktā noteiktajam personas datu apstrādes raksturam un nolūkam, garantējot, ka tiks īstenoti atbilstošie tehniskie un organizatoriskie pasākumi tādā veidā, ka apstrādē tiks ievērotas Vispārējās datu aizsardzības regulas prasības un tiks nodrošināta datu subjektu tiesību aizsardzība.
	3. Neuzglabāt personas datus ilgāk kā tas nepieciešams mērķim, kādam tie tiek apstrādāti, un nodrošināt, ka personas dati ir precīzi un laikus atjaunoti atbilstoši personas datu apstrādes mērķim.
	4. Apstrādātājs garantē, ka viņam nav pamata uzskatīt, ka piemērojamie normatīvie akti neļauj viņam pildīt Vienošanās prasības. Apstrādātājs apņemas nekavējoties paziņot Pārzinim par normatīvo aktu izmaiņām, iestāžu vai tiesu lēmumiem, kas kavē vai nepieļauj Apstrādātājam pildīt saistības saskaņā ar Vienošanos.
	5. Tikai ar Pārziņa rakstveida piekrišanu izpaust nodotos personas datus trešajām personām un/vai sūtīt datus tālākai apstrādei jebkuram apakšuzņēmējam. Gadījumā, ja ir saņemta Pārziņa piekrišana, nodrošināt, ka attiecīgais apakšuzņēmējs noslēdz līgumu ar tādiem pašiem noteikumiem un nosacījumiem par drošu datu apstrādi, kādus ir uzņēmies Apstrādātājs saskaņā ar Līgumu un šo Vienošanos, kā arī pēc Pārziņa rakstiska pieprasījuma dara pieejamu visu informāciju, kas nepieciešama Pārzinim, lai apliecinātu, ka tiek pildīti Regulas 28.pantā paredzētie pienākumi. Pārzinim jebkurā laikā ir tiesības iebilst par apakšuzņēmēja piesaisti, ja tā personas datu aizsardzības tehniskie un organizatoriskie pasākumi neatbilst Vispārējās datu aizsardzības regulas prasībām.
	6. Apstrādātājs personas datus apstrādā tikai pēc Pārziņa norādījumiem, tostarp saistībā ar nosūtīšanu uz trešo valsti vai starptautisku organizāciju, izņemot, ja tas ir jādara saskaņā ar Eiropas Savienības vai dalībvalsts tiesību aktiem, kas piemērojami Apstrādātājam, un šādā gadījumā Apstrādātājs par minēto juridisko prasību informē Pārzini pirms apstrādes, izņemot, ja ar attiecīgo tiesību aktu šāda informēšana ir aizliegta svarīgu sabiedrības interešu dēļ.
	7. **Apstrādātājs informē, ka viņam ir šādi sertifikāti *vai* viņš izmanto šādus drošības standartus, kas attiecas uz datu apstrādi un aizsardzību, informācijas un komunikācijas tehnoloģiju drošību un tie attiecas uz šī Līguma izpildi: \_\_\_\_\_\_\_\_** . Apstrādātājs garantē, ka tas ievēro visas Vispārējās datu aizsardzības regulas 32.pantā paredzētās apstrādes drošības prasības un, kā minimums, Pārziņa šīs Vienošanās 5.nodaļā noteiktās minimālās organizatoriskās un tehniskās drošības prasības.
	8. Apstrādātājs nodrošina, ka personas, kuras ir pilnvarotas apstrādāt datus, ir apņēmušās ievērot konfidencialitāti vai viņām ir noteikts attiecīgs likumisks pienākums ievērot konfidencialitāti attiecībā uz personu datiem.
	9. Pēc Pārziņa pieprasījuma sniegt Pārzinim informāciju par personas datu apstrādi, ko veic Apstrādātājs, un informāciju par tām fiziskajām vai juridiskajām personām, valsts vai pašvaldību iestādēm, kuras no Apstrādātāja ir saņēmušas informāciju par šo datu subjektu.
	10. Nekavējoties informēt Pārzini par tiesībsargājošo iestāžu pieprasījumiem, kā arī gadījumos, kad nepilnvarotām vai trešajām personām radās pieeja personas datiem.
	11. Nekavējoties informēt Pārzini par jebkuru pieprasījumu, kas tiešā veidā saņemts no datu subjekta un uz kuru Apstrādātājs nav kompetents sniegt atbildi.
	12. Sniegt pēc Pārziņa rakstiska pieprasījuma visu tam nepieciešamo informāciju novērtējuma par ietekmi uz datu aizsardzību sagatavošanai vai datu apstrādes reģistra izveidei.
	13. Apstrādātājam ir pienākums informēt Pārzini par jebkuru drošības incidenta gadījumu kam ir tiešas vai netiešas sekas uz Datu apstrādi.
	14. Šīs Vienošanās 4.11. un 4.13. apakšpunktā minētā informācija jānosūta Pārzinim uz e-pasta adresi - datuaizsardziba@ldz.lv cik vien ātri iespējams, bet ne vēlāk kā 24 stundas pēc drošības incidenta atklāšanas vai sūdzības saņemšanas.
	15. Atlīdzināt datu subjektam nodarīto kaitējumu vai zaudējumus, ja tie radušies Vienošanās nosacījumu neievērošanas dēļ no Apstrādātāja puses.
	16. Sniegt Latvijas Republikas Datu valsts inspekcijai tās uzdevumu veikšanai nepieciešamo informāciju un dokumentus, kas saistīti ar personas datu apstrādi šīs Vienošanās ietvaros.
	17. Nodrošināt Pārzinim un Latvijas Republikas Datu valsts inspekcijas pārstāvjiem brīvu pieeju telpām, kurās personas datu apstrādātājs apstrādā nosūtītos personas datus, pieeju visai dokumentācijai, kā arī personas datu apstrādes sistēmām, jebkurām apstrādes iekārtām vai informācijas nesējiem, lai pārbaudītu nosūtīto personas datu apstrādes atbilstību Vienošanās prasībām.
3. **Personas datu aizsardzības obligātās tehniskās un organizatoriskās prasības**
	1. Personas datu obligāto tehnisko aizsardzību Pārzinis un Apstrādātājs īsteno ar fiziskiem un

loģiskiem aizsardzības līdzekļiem, nodrošinot:

* + 1. aizsardzību pret fiziskās iedarbības radītu personas datu apdraudējumu;
		2. aizsardzību, kuru realizē ar programmatūras līdzekļiem, parolēm, šifrēšanu un citiem loģiskās aizsardzības līdzekļiem.
	1. Apstrādājot personas datus, Pārzinis un Apstrādātājs nodrošina:
		1. tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem);
		2. to, ka informācijas nesējus, kuros ir personas dati, reģistrē, pārvieto, sakārto, pārveido, nodod, kopē un citādi apstrādā tam pilnvarotas personas;
		3. to, ka personas datu vākšanu, ierakstīšanu, ierakstīto personas datu sakārtošanu, saglabāšanu, kopēšanu, pārrakstīšanu, pārveidošanu, labošanu, dzēšanu, iznīcināšanu, arhivēšanu, rezerves kopēšanu, bloķēšanu veic tam pilnvarotas personas, kā arī nodrošina iespēju noteikt personas datus, kuri bijuši apstrādāti bez attiecīgā pilnvarojuma, kā arī apstrādes laiku un personu, kas to veikusi;
		4. to, ka personas datu apstrādē izmantotos resursus pārvieto tam pilnvarotas personas;
		5. apstrādājot personas datus, informācijas saglabāšanu par personas datiem, kas tikuši nodoti, personas datu nodošanas laiku, personu, kas nodevusi personas datus, personu, kas saņēmusi personas datus;
		6. saņemot personas datus, informācijas saglabāšanu par saņemtajiem personas datiem, personas datu saņemšanas laiku, personu, kas nodevusi personas datus, personu, kas saņēmusi personas datus.
1. **Pienākumi pēc personas datu apstrādes izbeigšanas**
	1. Puses vienojas, ka, izbeidzot Līgumu, Apstrādātājs nodod atpakaļ Pārzinim visus no Pārziņa saņemtos personas datus un to kopijas vai iznīcina visus no Pārziņa saņemtos personas datus un apliecina Pārzinim, ka tas ir izdarīts Izpildot šī punkta nosacījumus, Apstrādātājs rīkojas saskaņā ar Pārziņa norādījumiem.
		1. Ja personas datu iznīcināšanu nepieļauj ārējās tiesību normas, Apstrādātājs par to informē Pārzini un uzglabā šādus personu datus atbilstoši ārējām tiesību normām un tur paredzēto laika periodu.
	2. Gadījumā, ja Apstrādātājs nodod atpakaļ Pārzinim visus no Pārziņa saņemtos personas datus, Apstrādātājs garantē, ka tas nodrošinās šo personas datu konfidencialitāti un vairs neapstrādās saņemtos personas datus.
2. **Strīdu izšķiršanas kārtība un piemērojamie tiesību akti**
	1. Puses vienojas, ka strīdus par Vienošanās neievērošanu izskata Latvijas Republikas tiesā.
	2. Strīdus izskata saskaņā ar Latvijas Republikas teritorijā piemērojamajiem tiesību aktiem.

|  |  |
| --- | --- |
| \_\_\_\_\_\_\_\_\_\_\_\_\_\_R. Rolmanis*Parakstīts ar drošu elektronisko parakstu* | \_\_\_\_\_\_\_\_\_\_\_\_*Parakstīts ar drošu elektronisko parakstu* |

1. Ņemot vērā, ka saskaņā ar nolikuma 5.2.5.punktu komisija ir tiesīga pirms lēmuma par sarunu procedūras rezultātu pieņemšanas piedāvāt visiem pretendentiem, kas iesnieguši nolikuma prasībām atbilstošus piedāvājumus, samazināt piedāvājuma cenu, informācija par piedāvājumu atvēršanā fiksētajām cenām un piedāvājumus iesniegušajiem piegādātājiem pēc pieprasījuma (adresēts: liene.popova@ldz.lv) tiks nosūtīta iespējami ātri, bet ne vēlāk kā kopā ar sarunu procedūras rezultātu paziņošanu (sk. arī papildus nolikuma 7.7.punktu).  [↑](#footnote-ref-2)
2. Pasūtītājs, izmantojot publiskās datu bāzes un publiski pieejamo informāciju, pārbaudīs un pārliecināsies, vai uz Latvijas Republikā reģistrētu pretendentu neattiecas izslēgšanas noteikumi atbilstoši nolikuma 3.punktam. Komisija ir tiesīga pieprasīt no pretendenta jebkurā brīdī iesniegt kompetentu institūciju izsniegtus aktuālus dokumentus, kas apliecina neattiecināmību nolikuma 3.punktā minētajiem obligātajiem pretendentu izslēgšanas noteikumiem, īpaši gadījumos, ja minēto informāciju nav iespējams pārbaudīt publiski pieejamās datu bāzēs. [↑](#footnote-ref-3)
3. Iepirkuma komisija izslēgšanas noteikuma neattiecināmības pārbaudi veic piedāvājumu atvēršanas dienā un dienā, kad tiek pieņemts iepirkuma komisijas lēmums par sarunu procedūras rezultātu [↑](#footnote-ref-4)
4. *informācija par jaunajā Finanšu piedāvājumu atvēršanā fiksētajām cenām pēc pieprasījuma (adresēts: liene.popova@ldz.lv) tiks nosūtīta iespējami ātri, bet ne vēlāk kā kopā ar sarunu procedūras rezultātu paziņošanu (sk. arī papildus nolikuma 7.7.punktu).* [↑](#footnote-ref-5)